《太守生辰四首以受天百禄为韵 其三》
宋代·刘一止

杯觞谁圣贤，翰墨自主客。一醉迎春风，丽思发幽赜。

河东岂无赋，讽一或劝百。愿公摅梗概，早晚焕简册。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。